To klubber er interesserede i den 24-årige målmand. Han skal træne med Durban-klubben Lamontville Golden Arrows Football Club, og SuperSport United Football Club, der ligger i Pretoria nær Johannesburg, vil også følge AC-keeperen under prøvetræningen. - Klubberne er blevet opmærksomme på mig gennem min agent, som har sendt dvd-materiale og mit cv til dem. Jeg kender ikke meget til klubberne, som jeg kun har læst om på nettet, men de spiller i en liga med højt niveau og potentiale, og mange spillere skifter fra den sydafrikanske liga til større europæiske ligaer, så jeg håber selvfølgelig også, at det kan blive et springbræt for mig, hvis vi bliver enige, fortæller Kenneth Stenild til achorsens.dk.

Referat:
Den tidligere AaB-keeper flyver til Sydafrika i næste uge. Det oplyser AC Horsens på sine hjemmeside.